આ પરિસ્થિતિમાં બેન્ક્સની હાલત પણ કફોડી થઈ છે. એનપીએના ફટકાનું દર્દ ઘટાડવા માટે દેવાં પરત નહીં કરી શકનાર કંપનીઓને આઈબીસી (નાદારી)ની અદાલતમાં લઈ જઈ રહેલી બેન્ક્સને નાદાર કંપનીઓની અસ્ક્યામતોની હરાજીમાં માંડ ગણતરીનાં બિડ મળી રહ્યાં છે. જેમકે, સોમવારે એસ્સાર સ્ટીલના બિડિંગનો છેલ્લો દિવસ હતો, જેના માટે માત્ર બે જ બિડર્સ મળ્યા. રૂઈયા દ્વારા પ્રમોટેડ એસ્સાર સ્ટીલે બેન્ક્સ પાસેથી રૂા. 40,000 કરોડ દેવાં પેટે મેળવ્યાં છે. નાદારીના નવા કાયદા હેઠળ અટકમાં લેવાયેલી અસ્ક્યામતો માટે ભાગ્યે જ કોઈએ રસ દાખવ્યો હતો.